বাংলাদেশ সরকার যেখানে লাখ লাখ রোহিঙ্গাকে আশ্রয় দিয়ে সারা বিশ্বে প্রশংসিত হয়েছে, যেখানে সারা দেশের প্রতিটি অঞ্চলের মানুষ তাদের জন্য সাহায্য নিয়ে গেছে সেখানে পাহাড়ের কোন দল, কোন সংগঠন রোহিঙ্গাদের জন্য কোন প্রকার সাহায্য নিয়ে আসেনি। উল্টো নেতৃস্হানীয় লোকজন রোহিঙ্গাদের নিয়ে বিদ্রুপ করেছে, বলেছে তারা এই দেশের জন্য বোঝা। তাহলে কি আমরা আমাদের মূল নীতি/লক্ষ্য থেকে বিচ্যুত হলাম? যে পাহাড়ী নিপীড়িত জুম্ম জনগনের জন্য মানবেন্দ্র লারমাসহ অনেক নেতৃবৃন্দ জীবনদান করেছেন তারই আজ একটি নিপীড়িত জনগোষ্ঠীর জন্য সামান্যতম সাহায্যের হাতও বাড়িয়ে দেয়নি, এমনকি তাদের প্রতি সহানুভূতি দেখিয়ে কোন কার্যক্রমও গ্রহণ করেনি। মায়ানমার সেনাবাহিনীর বীভৎস অত্যাচারের বিরুদ্ধে সমগ্র বিশ্ব প্রতিবাদমুখর হলেও আমাদের পাহাড়ী সংগঠনগুলো কোন প্রকার বিবৃতি প্রদান করেনি। ব্যাপারটি আমাদের জন্য লজ্জার।